《喜鹤田李元晖至》
元代·方回

江海踰千里，春秋近七旬。盗兼兵塞路，贫与病随身。

行李奔穷岁，生刍奠故人。论文岂知许，但喜酒杯亲。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。